Сергей Бирюков
Доклад за поезията

Превод от руски: Румен Шомов, —

chitanka.info

докладът за поезията

трябва да се чете

като доклад за поезията

а не като доклад

за повишаване на яйценосенето

при кокошките

чрез калиеви торове

смело разравяйте

листовете хартия

запалете от-

делните

структури на стиха

пускайте мехурите

на поезията

отмервайте такта с пета

(защото пе-так!)

бутнете гараф-ата

с вода

за да зазвъни

внезапно се проснете на пода

няколко определения

от тази позиция

ще достигнат целта

а ако не

изпишете въпросителен знак

в тъмното

с фенер

изградете общия рисунък на

док-лада

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.